Projekts

LATVIJAS REPUBLIKAS MINISTRU KABINETS

2017. gada \_\_. \_\_\_ Rīkojums Nr. \_\_

Rīgā (Prot. Nr. \_\_ \_\_. §)

**Par valsts nekustamā īpašuma Ezermalas ielā, Rīgā,**

**nodošanu Rīgas pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut valsts akciju sabiedrībai „Privatizācijas aģentūra” nodot bez atlīdzības Rīgas pilsētas pašvaldības īpašumā valsts nekustamo īpašumu (nekustamā īpašuma kadastra numurs 0100 085 2027) - zemes vienību (zemes vienības kadastra apzīmējums 0100 085 2027) 0.0241 ha platībā – Ezermalas ielā, Rīgā, kas ierakstīts zemesgrāmatā uz valsts vārda valsts akciju sabiedrības „Privatizācijas aģentūra” personā  (turpmāk - nekustamais īpašums),  lai Rīgas pilsētas pašvaldība nodrošinātu likuma „Par pašvaldībām” 15. panta pirmās daļas 2. punktā noteikto pašvaldības autonomo funkciju īstenošanu - pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).

2. Rīgas pilsētas pašvaldībai saskaņā ar Publiskas personas mantas atsavināšanas likuma 42. panta pirmo daļu šā rīkojuma 1. punktā minēto nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Rīgas pilsētas pašvaldībai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Rīgas pilsētas pašvaldība nodrošina šā rīkojuma 1.punktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu - apgrūtināt nekustamo īpašumu ar hipotēku - nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītāja,

administrācijas vadītāja I. Jaunzeme